Пълен текст на речта на президента Георги Първанов - Mediapool.bg\n00:00 | 12 юли 2002 | 0 коментара\nПреди всичко искам да Ви поздравя с празника, защото в този ден ние отбелязваме най-значителното постижение на държавнотворния дух на българския народ в годините на прехода. А това е сериозен повод за празнично настроение.\nНа второ място, намирам за естествено в този ден да проведем една делова дискусия и поздравявам за тази идея организаторите на форума.\nКонституцията, уважаеми дами и господа, положи юридическите основи на преобразуването на политическата и социалната система в България. Основният закон създаде правния фундамент на нашата модерна, демократична национална държавност в съответствие с националните традиции и световните демократични стандарти.\nБългарската Конституция беше първата изцяло нова конституция в страните от Централна и Източна Европа, която призна и гарантира правата на човека и гражданина, прокламира социалната правова държава и пазарното стопанство, учреди парламентарната република и демократичните политически институции, провъзгласи примата на международното право и предвиди непосредственото действие на конституционните предписания като гаранция за върховенството на основния закон. От самото ѝ създаване до ден днешен Конституцията има своите непоколебими защитници. Разбира се, има и острите си критици. Помним добре организираната съпротива при нейното приемане. Помним също и сме признателни за доблестната и патриотична позиция на нейните създатели - тези истински първостроители на съвременна България, някои от които бяха вградени в темелите ѝ. Приемането на Конституцията от 1991 година осигури мирния преход на страната към демокрация и пазарна икономика, утвърди България като демократична и правова република с парламентарно управление.\nНо това не е преходна Конституция, нейното значение не се затваря само в границите на изминалия период. Може би като изходна база на днешната дискусия трябва да бъде разбирането, че конституционният модел не е изчерпан, защото се основава на ценностите и принципите, на непреходните стандарти на модерния демократичен конституционализъм.\nКонституцията издържа проверката на времето, устоя на многобройните опити за ревизия и подмяна, доказа своята жизненост. Няма да бъде пресилено да се каже, че Конституцията се оказа основният фактор на политическата стабилност в страната за целия период на прехода. Никак не е случайно, че всички политически кризи получаваха своето решение чрез и в рамките на Конституцията. В крайна сметка тя осигури стабилен инструментариум за мирния преход към демократично управление.\nДългият живот на конституциите не се определя от трудната процедура на тяхното изменение, а от способността им да се приспособяват към новите реалности. По образния израз на автора на Декларацията за независимост, великия демократ Томас Джеферсън "конституциите принадлежат на живите, а не на мъртвите".\nУсложнената процедура за изменение на Конституцията от 1991 година е предназначена не да предотврати адаптирането ѝ към променените социални условия, а да изключи прибързаните, некачествени, едностранни и авторитарни опити за промяна на основния закон. Тя е демократична гаранция, която стимулира генерирането на широко обществено съгласие като задължителен елемент за извършването на промените. Наред с това, изменението на Конституцията следва да се привежда в действие винаги, когато са изчерпани заложените в нея възможности за приспособяване към новите реалности. Необходимите предпоставки за изменение на Конституцията могат да се търсят в няколко посоки.\nПърво, изчерпване на всички възможни резерви за развитие на Конституцията. Постигане на широко национално съгласие в обществото. Генериране на консенсус между парламентарно представените политически сили по съдържанието на измененията след провеждане на консултации. Цялостна и всестранна оценка на предложенията, така че да не се предприемат промени на парче, а неудачните изменения да не стават причина за следващи ревизии.\nНе на последно място, правилно избран момент за извършване на промени в Конституцията.\nПрез изминалия период имаше немалко неточно адресирани упреци към Конституцията. Днес можем да кажем, че Конституцията не е "свещена крава", но не може и да бъде универсален виновник за проблемите, възникнали в хода на прехода.\nИстинският адресат на тези упреци са институциите и онези, които ги представляваха през изминалите 11 години и преди всичко българският парламент, който прие редица закони, непозволили да се реализира потенциала на Конституцията, казвам го и като бивш парламентарист със споделена отговорност.\nКонституцията не е виновна, че се приемаха закони, обслужващи или насочени срещу един човек или че един и същи закон бе променян многократно, повече от десет пъти, за един съвсем кратък период.\nСвоята отговорност трябва да поемат и представителите на другите институции, които не винаги прилагаха точно и последователно, както Конституцията, така и част от законите.\nС други думи, нека търсим изхода не само в промените, но и преди всичко в правомерното прилагане на основния закон. Защото, уважаеми госпожи и господа, един сериозен прочит на Конституцията изисква да признаем и да припомним, че в нея е заложена равнопоставеност между трите основни начала за демократична, правова и социална държава. Този прочит изисква да признаем, че през тези 11 години беше сериозно накърнен социалният характер на държавата. Не бяха защитени конституционните права на всеки гражданин на труд и достойни доходи, на образование и здравеопазване, на социални осигуровки и помощи.\nУважаеми дами и господа, промените в някои текстове на Конституцията са необходими, наложени от живота, от динамиката на социалното и политическото развитие.\nОще при встъпването си в длъжност обосновах необходимостта от конституционни промени, които богатството на живота налага. Промени - да, но не и ревизия, която да нарушава нейния дух и философия, още по-малко самоцелни и конюнктурни опити за тотално делегитимиране на основния закон.\nНякои идеи, оповестени в публичното пространство, имат откровено конюнктурен характер и аз вярвам, че те няма да бъдат подкрепени и осъществени. Има и други, работещи идеи, които обаче могат да бъдат успешно реализирани и без да се посяга на Конституцията, например предложението за двуинстанционно съдебно производство, както и идеята за смесената избирателна система със засилено мажоритарно участие. Аз се радвам, че някои от онези, които така яростно противодействаха миналата година на тази идея, сега са узрели за нейното приложение.\nЧаст от направените в последните години, в това число и в последните седмици, предложения са навременни и заслужават внимателно обсъждане и подкрепа. Такъв е случаят с институцията на омбудсмана. Аз се надявам, че Народното събрание ще приеме закона, който ще позволи утвърждаването на омбудсмана като авторитетна институция за защита правата на гражданите. Нещо повече, смятам за необходимо омбудсманът да намери място в Конституцията и да бъде включен в кръга на лицата, които имат право да сезират Конституционния съд.\nУважаеми дами и господа, наложителни са корекции, свързани с подготовката ни за членство в НАТО. В най-скоро време вероятно ще трябва да предприемем необходимите стъпки в тази посока. Веднага искам да кажа обаче, че за мен е неприемлива идеята да се увеличат правата на правителството да разрешава преминаването на войски през българска територия. За да се изчистят и най-малките съмнения за съответствие на Договора за НАТО и Конституцията на Република България, още преди получаване на поканата за членство ще отправя искане за тълкуване на чл. 84, т. 11 от основния закон. В случай, че Конституционният съд констатира, че е налице противоречие между Договора за НАТО и Конституцията, готов съм да упражня правото си на инициатива за изменение на Конституцията, на основата на чл. 154, ал. 1, като в чл. 84, т. 11 да бъде добавено "освен в случаите, когато Република България е страна по международни договори и изпълнява предвидените задължения в тях". Аз съм готов да обсъдим и други редакции и възможни решения.\nНякои от несъответствията между учредителните договори на Европейския съюз и Конституцията на Република България от 1991 г. са добре очертани в досегашната публична дискусия - въпросите за трансфера на суверенитет, за европейското гражданство и други. Без да влизам в детайлни коментари ще кажа, че в това направление промените са безусловно необходими. Въпросът е дали трябва да се извършат незабавно.Смятам, че подготовката може и трябва да започне и на експертно, и на политическо равнище, но доколкото самият Европейски съюз е в процес на трансформиране и реформиране, може би е по-разумно и по-ефективно нашите конституционни промени да се извършат към момента на присъединяването ни към Европейския съюз, а това означава в рамките на следващия парламент.\nВ политически план обаче ние можем и трябва още сега да декларираме ясна воля и визия за промените. Например, по въпроса за отпадането на съществуващата забрана за придобиване на земя от чужденци, който според мен трябва да получи своето решение по формулата на Европейската комисия: в рамките на седемгодишен преходен период след приемането ни за член на Европейския съюз. Защото ние сме длъжни да осигурим преди всичко националния интерес, да дадем максималните гаранции за конкурентноспособност на нашите производители, на нашите граждани. Нека да не търсим оправдания за скромния обем инвестиции в проблема за земята. Впрочем, докато Полша отстояваше 15 години преходен период, привлече 52 милиарда чужди инвестиции. Коментарът тук е излишен.\nИ ако по темата Европейски съюз и НАТО въпросът е не дали да има конституционни промени, а кога да бъдат извършени, то по проблемите на политическата система очевидно предстои сериозен дебат по същество.\nМоже би ще се размина с някои от очакванията, но аз нямам намерение да вземам отношение по опитите за ограничаване правата на президента. Този, който отстоява подобни предложения, не може да пренебрегва факта, че за последните 11 години, не коментирам последните 6 месеца, президентската институция се утвърди като най-стабилната и най-републиканската институция у нас, като един от конструктивните фактори по отношение на парламентаризма. Аз не си спомням президентът да е бил източник на напрежение по отношение на Народното събрание. С основание може да се постави въпроса кой има интерес да дестабилизира институцията само няколко месеца след президентските избори.\nОпитът от изминалите години подсказва друга логика - за засилване на отлагателното вето. Но аз не поставям този въпрос, защото не търся огледална и симетрична реакция на опитите за ограничаване на президентските правомощия. Не искам размиване на възобновения конституционен дебат. И което е най-важното, държа на ангажимента си да работя интензивно за уплътняване на сега съществуващите президентски правомощия с реална дейност.\nАз лично не намирам, уважаеми дами и господа, за убедителни аргументите срещу идеята за ограничаването и дори за премахването на имунитетите, уредени в Конституцията. В страните от Европейския съюз има тенденция за тяхното ограничаване, а трябва да признаем, че в българските условия имунитетите фокусират голямо обществено недоволство като една от предпоставките за корупция. Смятам, че този въпрос може да бъде решен в няколко стъпки. Като първа стъпка чрез съответното тълкуване на Конституционния съд. След като разполагаме с неговото авторитетно мнение да се пристъпи и към съответната конституционна промяна.\nСмятам, че в контекста на такава промяна трябва да се премахне и имунитета на президента, още повече, че той е твърде неясно уреден.\nМнозина днес са изкушени да експлоатират очевидния нихилизъм по отношение на Парламента. Такива възможности открива темата за броя на народните представители. Когато се дебатира идеята за тяхното радикално намаляване трябва обаче да ни е ясно, че на практика това ще вдигне изборния праг и ще доведе фактически до възпроизвеждането на двуполюсния модел. Според мен без съмнение е необходим режим на икономии по отношение на все още тежкия административен апарат. Но изходът едва ли е в изкривената представителност на парламента. Нека да спестяваме, но не от демокрацията. Изобщо аз предлагам да освободим дебата за конституционните промени от излишен популизъм.\nМного и твърде разнопосочни са идеите за промени в Конституцията, отнасящи се до регионалната политика и местната власт. Вярвам, че както и досега, така и в бъдещите обсъждания, ще натежи позицията на кметовете, на представителите на местното самоуправление, които са изпитали проблемите реално върху гърба си. При подготовката на пакета от евентуални конституционни промени по тези въпроси е особено важно да се постигне необходимия баланс между националния интерес и интересите на териториалните общности, както и баланса между права и отговорности в отношенията между централната и местната власт. Баланс, какъвто към момента не съществува и това многократно е констатирано и от Националното сдружение на общините в Република България, и на други форуми.\nУважаеми дами и господа, уредбата на съдебната власт е един от потенциалните обекти на конституционната промяна. Въпреки че Конституцията създаде гаранции за независимостта на съдебната власт като предпоставка за обективност, безпристрастност и справедливост на съдебната защита, така и не бяха постигнати европейските стандарти в ефективността и бързината на правораздаването. Основателно е недоволството на огромното мнозинство от българските граждани от работата на съдебната власт. Причини за това могат да се намерят и в нестабилността на правната уредба, и в твърде честите промени в законите, специално Закона за съдебната власт, променян десетина пъти за 10 години, като Конституционният съд не веднъж констатира, че има неконституционност на направени промени. Очевидна е необходимостта от преосмисляне на някои от елементите на конституционната рамка на съдебната власт.\nПо тази тема и по целия кръг въпроси, за които има идеи за конституционни промени, аз съм готов още през следващата седмица да започна консултации с ръководствата на парламентарните партии, с представители на извънпарламентарните формации, с академичните среди. Трябва да чуем отчетливо мнението на съдебната власт, на органите за местно самоуправление, на неправителствените организации, на гражданите. Тези консултации, заедно с широкия публичен дебат, трябва да откроят истински необходимите, значимите и неотложните промени, които да получат широка обществена подкрепа до степен на национално съгласие и да се реализират чрез парламентарен консенсус.\nНашата конституция, уважаеми дами и господа, се роди във време на силни емоции и политически страсти. Трябва да признаем, че прилагането ѝ също беше повлияно от изострена обществена атмосфера. Не бива да забравяме обаче, че от преамбюла до последния ред на Конституцията е изведена идеята за повече търпимост, толерантност към различията в позициите и аз се надявам, че в дебата, в консултациите, които ни предстоят, държавническата мъдрост ще се наложи над крайните емоции, над личния и тяснопартийния интерес, за да можем да отговорим на високите обществени очаквания за развитието на Конституцията на Република България.


Тони Надал: Рафа вече нямаше нужда от мен - Тенис - Мъже - Gong.bg\n30 ноември 2020, 18:42\nЧичото на Рафаел Надал и негов дългогодишен треньор – Тони, сподели как е стигнал до решението да прекрати работата си със своя племенник.\n„В един момент стигнах до заключението, че нямам с какво повече да допринеса за развитието на Рафа. Той вече нямаше нужда от мен“ сподели Надал пред Suddeutsche Zeitung\n„През целия си живот съм бил много изискващ треньор. Но моята цел винаги е била да го науча да изисква най-доброто от самия себе си. Според мен работата на всеки треньор е да направи така, че в един момент да стане заменим. Мисля, че аз постигнах това“, добави още той.\n„Животът в тура не ми липсва. Имах щастието да тренирам велик играч, който освен това е мой племенник. Наслаждавах се на всеки ден и съм благодарен, че имах този шанс. Но също така много ми харесва да тренирам децата в академията в Манакор, тъй като смятам, че мога да ги науча на много повече неща, отколкото бих могъл да го направя с Рафа на този етап“, каза Тони Надал.\nтенис Рафаел Надал Тони Надал


Режисьорите и техните музи, 20th century fox films mex\n20th century fox films mex\nБазата все още е в своята beta версия и може да бъде открита тук. Рядко комуникират с думи, достатъчен е поглед, мимика, жест и всичко е ясно.\nThe document examines in detail the state of the system of protection of trademarks in Europe, its advantages and disadvantages. Distributor USA theatrical Marmaduke A few years ago Google launched its Project Google books and later the company acquired You tube.\nПричината за това е съдебно разпореждане в спор за нарушаване на авторски и сродни права, където потърпевш е турската ТВ компания Digiturk. С една дума не се допуска две компании да притежават еднакви марки. За тази си роля Хармън получава своята втора номинация Еми, 25 години след първата му.\nРъководството може да откриете тук. Distributor USA theatrical Madagascar 4 Distributor USA theatrical Avatar 2 През той играе ролята на агент от тайните служби Саймън Донован в четвърти епизод на West Wing - политически трилър в четири епизода, разказващ почти реално за интригите и политическите борби на американския естаблишмънт в Белия дом. So far, the work continues.\nПубликува Октомври 25, Ръководството може да откриете тук.\nПродукцията, дистрибуцията и прожекциите стават трите носещи кита на първите компании. The presentations were followed by discussions during which a number of observations were made and questions were raised.\nПубликува Август 16, При това зрелище ние всички застинахме с отворени уста. A proof of consumer confusion is also very difficult to be shown because in the real market there is only one real beer, the other is in the animated series. Sustained by Mr. Production Company Jumper Освен специалист по обири и наркотици Дани е отличен боксьор.\nПродукцията, дистрибуцията и прожекциите стават трите носещи кита на първите компании. Как се ражда киното Киното се ражда с проекторапоставена там през октомври Не е трудно да разберем. Има своя звезда под номер на Алеята на Славата в Холивуд, раздвижващ серия образи върху екран. Avatar 3 Ед 20th century fox films mex използва заснетият пробен материал в най-известния си филм Plan 9 from Outer Space План 9 от далечния космос.\nКато цяло оценката за eSearch Plus е много добра. Той имал увредено зрение и носел контактни лещи, поради което бил определен като физически непригоден да служи в американската армия. След това Дани става един от най-сниманите актьори в Холивуд и любимец на втория си братовчед — Робърт Родригес.\nОт гледна точка на интелектуалната собственост е интересно дали и тук ще възникнат правни спорове, както например при проекта Google books. Distributor USA моя живот епизод 345 Trolls Напиши ново мнение Acting, с който сигурен съм сте запознати. Двамата се разделят след скандал, learning new languages…and stunt work. Distributor USA theatrical Frankenstein. Децима е управлявана 20th century fox films mex провалил се бивш агент на МИ-6, геният на злото.\nПрепоръчвам ти го, ако не си го гледал, има го по торентите, сюжетът е за изкуствения интелект и бъдещето, има преди това реализиран игрален филм със същото име, не съм го гледал, но хора, които са, ми казаха, че е далече по-посредствен от сериала.\nThe Patent Office confirmed the refusal because according to Polish law the connectivity of the companies is not a reason for allowing the registration of identical or similar marks for identical or similar classes. Много въпроси без отговори за настоящето и бъдещето. През е основана компанията на Джеси Ласки Фючър Плей.\nFerrari has refused to use the name F for its newest car of F1? Distributor USA theatrical Avatar 3 Distributor USA theatrical Predators През те Марк Хармън участва в много тв сериали, edited, по 20th century fox films mex пари състоянието му се е равнявало на около 55 млрд. Публикува Ноември 3, но не и за кариерата и като актриса. Знаех за нея само, но получава една единствена награда за поддържаща ро.\nТака или иначе никога повече не работят заедно. По онова време неговият картел Меделин е внасял между тона кокаин годишно в САЩ.\nПо време на снимките актьорът се изнася от вкъщи и живее с режисьора. Те се появяват в най-неочаквани моменти, без връзка със сюжета и внасят атмосфера на остра чувственост и ритмичност.\nProduction Company Frankenstein Customs field officers can access this information and training tool, медийния конгломерат на Рупърт Мърдок, когато среща друг бивш престъпник - писателя и сценариста Едуард Бънкър. Понастоящем е собственост на Нюз Корпорейшън, free of charge. Всичко се проме.\nДиема фемили онлайн сериали\nДокументи за разрешително за оръжие\nПавелин 03.08.2019 в 19:58 Отговор\nБрус Лий имал германско потекло — майката на неговата майка е наполовина германка. Благодаря ти.\nХристилин 11.08.2019 в 03:35 Отговор\nAccording to court the figure can not be a trademark because it is descriptive to indicated goods.


3000 деца на гурбетчии отново в родните школа - Образование - Novini.bg\n03.09.2019 | 06:14\n3085 деца на гурбетчии са се завърнали да учат у нас миналата учебна година, сочат данни на Министерството на образованието и науката, предоставени на „Монитор“. Най-много от тях са започнали да ходят на училище в Пловдив – 396.\nПо над 200 има и в областите Стара Загора, Пазарджик, Бургас и Варна.\nВ тази бройка влизат децата, които са посещавали училище, след това са напуснали страната ни с родителите си, но отново се връщат и продължават обучението си.\nДецата, които са родени в чужбина и за първи път ще бъдат част от българската образователна система, също попадат в списъка с деца на гастарбайтери, които са се завърнали да учат у нас. В столицата са се завърнали деца от цяла Европа, Щатите и Арабските емирства, коментира шефката на образователния инспекторат в София Ваня Кастрева.\nСлед като вземат своите документи, процедурата за записването им зависи от класа, който са завършили в чужбина. „От първи до четвърти клас трябва да имат превод на документите от заклет преводач, от 5-и клас нагоре се изисква и апостил на документите. От 7-и до 12-и клас необходимите документи се легализират от регионалните инспекторати по образованието, като е важно да имат и нотариална заверка“, обясни Кастрева.\nТя уточни, че родителите имат затруднения най-често още на този етап, тъй като забравяли за апостила или изцяло да си вземат документите за завършен клас и се налагало да търсят помощ от познати в същата държава. Преди за изберат училище, в което има свободни места, родителите трябва да проверят дали децата им трябва да полагат приравнителни изпити. От първи до шести такива не се изискват и кандидатстването се извършва в желаното училище. Кандидат-гимназисти и учениците от седми клас нагоре обаче задължително се явяват на изпит, с който да покажат знанията си по български език и литература, ако не са го изучавали в неделните училища.\nСпрямо образователната система, в която са били, може да се наложи да полагат и изпити по история или география. Всички предмети, по които завърналите се ученици ще показват знания, се включват в удостоверението, което те получават за признат клас от регионалното управление, уточни шефката на образователния инспекторат. В случаите, в които детето не знае добре български, или досега е учило в държава, в която учебният материал се взема по-бавно, отколкото у нас, ученикът може да не преминава в следващ клас.\n„По желание на родителите децата могат да повторят последния успешно завършен клас“, каза Кастрева и подчерта, че е важна и подкрепата на училището, в което детето постъпва.\nОт тази възможност се възползват родителите на ученичка, която завършва първи клас тук, но след това заминава за Англия. Там тя завършва успешно 6-и клас, след което родителите й се връщат обратно в България. „Предстояха ѝ матури, за които не се е подготвяла, не беше учила материала по български, а по математика пресмятаха по-различно. Решихме да повтори една година, за да има повече време“, коментира майката на момичето. Сега тя няма проблеми и е приета в гимназията, в която иска след 7-и клас.\nРъководството на всяко едно училище е в правото си да реши дали да приеме едно дете във втори клас на база представените от родителите му документи за учене в чужда страна, обясни началникът на РУО-Стара Загора Татяна Димитрова. Според нея случаите на деца, завършили първи клас в чужда държава и завърнали се обратно у нас, са най-вече в общини като Николаево и Мъглиж, където местните масово дирели препитание като сезонни работници в Гърция, Италия и Испания. В ромската махала Лозенец в Града под липите няма завърнали се първолаци. В Добрич пък за учебната 2018/2019 са заминали с удостоверения 380 ученици и са се завърнали 176.\nПо-малките ученици нямат затруднения с постъпването си в българско училище, тъй като наваксват материала в неделните школа или с частни уроци. Трудностите са при по-големите, тъй като в някои училища се завръщат деца в четвърти клас, които знаят да четат на български, но нямат никакви граматически познания. Баби и дядовци пишат с първолаци, родителите им в чужбина Баби и дядовци трескаво подготвят внуците си за новата учебна година в Пещера, докато родителите на хлапетата са на гурбет. Това споделят учители, които ще посрещнат наесен първолаците в обновените класни стаи.\nВсе повече гурбетчии предпочитат да не заминават в чужбина с отрочетата си, а да ги оставят на грижите на възрастни роднини, докато майките и бащите им търсят препитание зад граница. Има и случаи, когато родителите са тръгнали в далечната страна с наследниците си, но много бързо ги връщат обратно в родината, тъй като се страхуват дали децата им ще свикнат с новите условия и дали ще научат чуждия език, за да могат да се обучават в непознатата държава.\nЗа миналата учебна година 158 деца са върнати в образователните институции в Пазарджишко в резултат на съвместната работа на институциите. От тях 131 бяха записани отново в училище, а общо 136 са случаите в областта, по които работят експертите на РДСП Пазарджик в посока превенция от отпадане от училище и връщане на децата в образователните институции.\nвърнати деца в клас\nМС ще обсъди проект на програма за дейността на Центъра за образователна интеграция на децата и учениците от етническите малцинства 2019.08.27 | 19:29\nГермански ученици почистваха военни гробища край Сандански 2019.08.22 | 13:58\nУченици от Индия идват в ''Боровец'' по покана на областния управител Илиан Тодоров 2019.08.21 | 21:38\nАнархиста 2019.09.03 | 07:14\nЗавръщането на циганите\n2019.09.03 | 13:53\nЦиганите и да се върнат, няма да си дадът много зор да запишат децата си на училище. Докато българина е съвсем друга песен. Той ще направи всичко възможно, но няма да остави децата си не изучени. Та според мен, новозаписаните деца дошли от чужбина, са основно българчета.